Zulfikar Ali Bhutto
Store norske leksikon,Historie,Verdens historie og samtidshistorie,Asia,Pakistans historie
Zulfikar Ali Bhutto, pakistansk politiker og jurist. Han var Pakistans president fra 1971 til 1973 og statsminister fra 1973 til 1977, da han ble avsatt ved et militærkupp, dømt til døden og henrettet.
Bhutto var medlem av forskjellige regjeringer i årene 1958–1966, de tre siste årene som utenriksminister. Han brøt med regjeringspartiet og stiftet folkepartiet Pakistan People's Party (PPP) i 1967. Han ble president i 1971 etter Pakistans nederlag i krigen mot India. Fra 1973 var han statsminister, men ble avsatt ved militærkupp i 1977. Han ble dømt til døden for angivelig å ha stått bak mordet på en politisk motstander og henrettet.Han utgav blant annet The Myth of Independence (1969).Bhutto var far til Benazir Bhutto, som ble Pakistans og den muslimske verdens første kvinnelige statsminister i 1988. Les mer i Store norske leksikon Pakistans historie